En liknende hilsen med utstrakt høyrearm, såkalt romersk hilsen (), skal ha vært brukt i Romerriket i klassisk tid. Det er reist tvil om en slik hilsen virkelig fantes, og om det heller er noe skapt av malerkunst og filmer i moderne tid. Forestillingen om en slik romersk tradisjon kan skyldes en misforståelse fra romantikken, forsterket blant annet av Jacques-Louis Davids klassiske maleri «Horatiernes ed» fra 1784; men det dannet forbilde for en tilsvarende hilsen blant de italienske fascistene som innførte hilsenen i 1919 for å trekke linjer tilbake til gammel storhet. Derfra ble hilsningsgesten tatt opp av tyske nazister og andre politiske høyrebevegelser i Europa.